Putin nu exclude varianta de a candida pentru un nou mandat: "Trebuie să lucrăm, nu să căutăm succesori".
Vladimir Putin nu a exclus posibilitatea de a candida din nou pentru funcţia de preşedinte al ţării. "Încă nu am luat o decizie", a spus Putin într-un interviu pentru postul Rossia 1 al televiziunii de stat, difuzat duminică. Referendumul care ar extinde puterea lui Putin până în 2036, va avea loc pe 1 iulie.
Vladimir Putin spune că nu exclude posibilitatea de candida din nou la funcția de președinte al țării, dacă alegătorii aprobă printr-un referendum amendamentele constituționale care i-ar permite să facă această mișcare, scrie CNN. "Dacă acest lucru nu se întâmplă, atunci în aproximativ doi ani – şi eu ştiu asta din experienţa personală – ritmul normal de muncă în multe părţi ale guvernului va fi înlocuit cu o căutare de posibili succesori". "Trebuie să lucrăm, nu să căutăm succesori", a spus liderul de la Kremlin, într-un interviu difuzat duminică la televiziunea de stat.Conform legii actuale a Rusiei, mandatul de președinte al lui Vladimir Putin expiră în 2024, însă referendumul care va avea loc pe 1 iunie i-ar putea extinde puterea până în 2036.Modificările aduse constituției au fost deja aprobate de
parlamentari și de instanța supremă a Rusiei.